钦定古今图书集成/明伦汇编/氏族典/第489卷 > 《廖用贤尚友录》 > 华晈
## 钦定古今图书集成/明伦汇编/氏族典/第489卷 > 《廖用贤尚友录》 > 华晈

按《陈书华晈传》，“晈，晋陵暨阳人。侯景之乱，事景党王
伟。高祖南下，文帝为景所囚，晈遇文帝甚厚。景平，文
帝为吴兴，以晈为都录事，稍迁暨阳、山阳二县令。文
帝即位，除开远将军。天嘉三年，除寻阳太守。周迪反，
晈随吴明彻征迪。迪平，授临川太守。废帝即位，封重
安县侯。韩子高诛后，晈内不自安，崇奉萧岿为主，诏”
以吴明彻为湘州刺史，轻兵袭之。晈败，诣军请降，送
京师诛之。